דבורה חן

דבורה חן (נולדה ב-1952) היא עורכת דין מומחית בדין הפלילי. הועסקה בפרקליטות מחוז תל אביב, כיהנה כראש המחלקה הביטחונית בפרקליטות המדינה ושימשה כמשנה לפרקליטת המדינה.

ביוגרפיה 
גדלה בקריית שרת בתקופת ותיקי ההסתדרות, ואחר-כך ברמת גן. אביה היה מנהל חשבונות. אמה עבדה בשב"כ. בשבעה על מות אמה למדה ממי שהיה סגן ראש השב"כ והבוס שלה באילו פעילויות אמה הייתה שותפה. בצבא רצתה לשרת ביחידה קרבית אך שלחו אותה לאמ"ן שם שירתה כקצינת ח"ן, ת"ש וחינוך. בזמן שירותה הצבאי התחילה ללמוד בלימודי ערב משפטים באוניברסיטת תל אביב.

לפרקליטות מחוז תל אביב התקבלה לאחר שנענתה למודעת מכרז. באותה תקופה גייסו בעיקר צעירים שהשלימו בפרקליטות את התמחותם, וחן הייתה מהבודדים שהתקבלו במכרז חיצוני.

קריירה מקצועית 
במשך קרוב לעשרים שנה עבדה בפרקליטות מחוז תל אביב (פלילי).

בין השנים 1976–2004 היא שירתה בפרקליטות המדינה. בתפקידה האחרון בפרקליטות הייתה מנהלת המחלקה לעניינים פליליים-ביטחוניים ועניינים מיוחדים. חן התמודדה על תפקיד פרקליט המדינה, והפסידה מול ערן שנדר אשר נבחר. בהמשך הודיעה על פרישתה מפרקליטות המדינה.

חן כיהנה כעמית מחקר מומחה במכון וושינגטון למדיניות המזרח התיכון, וושינגטון, ארצות הברית, והיא משמשת כעמית מחקר במכון הבינלאומי לחקר מדיניות נגד טרור, המרכז הבינתחומי, הרצליה.

בעבר כיהנה גם כחברה בוועדה הציבורית המייעצת לראש הממשלה בענייני אבטחת נבחרי ציבור.

חן חברה בפורום דבורה.

היא הנחתה תוכנית משפטית שבועית בערוץ הכנסת "דיון נוסף", היא בעלת תואר ראשון במשפטים מאוניברסיטת תל אביב, ותואר שני במנהל ומדיניות ציבורית מאוניברסיטת חיפה.

לחן משרד עורכי דין המתמחה בתחום הפלילי, הציבורי והביטחוני.

תיקים חשובים 
 מרואן ברגותי
 נחום מנבר
 האופנובנק רוני ליבוביץ'.
 יהודה גיל
 ארגנה את צוות ההגנה שטיפל בהסגרה של זאב רוזנשטיין לארצות הברית.
 משה בן איבגי רוצחו של דרק רוט.
 פרשה שבה היו מעורבות רשויות החוק האמריקניות כולל ה-FBI. הפרשה קשורה לקבוצה עבריינית ישראלית שישבה בניו יורק וחברה למאפיה האיטלקית.

פעילות ציבורית 
 דירקטורית בהנהלת התעשייה האווירית.
 דירקטורית בהנהלת חברת החשמל
 דירקטורית בהנהלת הרשות לניירות ערך.

קישורים חיצוניים 
 
 
 איחוד עונשים -עו"ד דבורה חן: "עורכי דינו של אולמרט הבינו שעדיף להגיע להסדר כולל", ראיון אצל גבי גזית

הערות שוליים 

2023 01
פרקליטות המדינה
פרקליטי מחוז תל אביב
עורכות דין ישראליות
עורכי דין ישראלים
בוגרות אוניברסיטת תל אביב: משפטים
בוגרי אוניברסיטת תל אביב: משפטים 
תל אביב-יפו
רמת גן: אישים
ישראליות שנולדו ב-1952
ישראלים שנולדו ב-1952